GiliGold/VAD_KnessetCorpus huggingface dataset:
שירלי פינטו קדוש:
(אומרת דברים בשפת הסימנים, להלן תרגומם: עו"ד בוסי, אני חזרתי, אני פה, הסר דאגה מליבך.
שירלי פינטו קדוש:
הלכתי לשתות, לאכול, לנוחיות).
יואב קיש:
הוא גם רוצה לאכול קצת, לשתות, לשירותים.
יואב קיש:
זה בדיוק מה שהוא רוצה.
זה מה שהוא ביקש, שבע דקות הפסקה ולא נותנים לו.
איתן גינזבורג:
עו"ד בוסי, אנא תמשיך בדברים.
אולי תפעילי את השפעתך?
אורית סטרוק:
איתן, למה אתה אומר שאנחנו פוגעים?
אורית סטרוק:
יש לו זמן מוגבל בדיבור?
איתן גינזבורג:
אתם מפריעים לו להמשיך בדברים.
אורית סטרוק:
אבל הוא ביקש להפסיק.
איתן גינזבורג:
אני מבין, שמעתי את זה.
אורית סטרוק:
רק רציתי לברר אם יש לו זמן מוגבל.
איתן גינזבורג:
אנא תמשיך.
אני פונה אלייך, אולי תפעילי את השפעתך בקואליציה לתת לו שבע דקות מנוחה.
איתן גינזבורג:
יעקב, יעקב - - -
עו"ד גיא בוסי:
הוא היה באמצע דבריו, אם הוא רוצה לסיים – שיסיים.
עו"ד גיא בוסי:
הכול בסדר.
יואב בן צור:
יעקב, אתה חבר של גנץ, דבר איתו שיפעיל השפעתו על איתן.
עו"ד גיא בוסי:
אם מישהו הבין אחרת, אני רוצה להבהיר.
עו"ד גיא בוסי:
אני עדיין בשלב הטיעונים המקדמיים, לא נגעתי בקצה קצהו של הטיעון עצמו.
איתן גינזבורג:
אז עו"ד בוסי, אני מבקש ממך להמשיך בדברים ולהתקדם.
להלן – קדימה.
עו"ד גיא בוסי:
אני ממשיך.
עו"ד גיא בוסי:
רבותיי חברי הכנסת, מה אני מציע?
עו"ד גיא בוסי:
אני מציע שלא לפגוע בלא צורך בחופש ההצבעה של חבר כנסת.
עו"ד גיא בוסי:
נתאר לנו מקרה שבו חבר הכנסת לא יכול לקבל את עמדת הסיעה בעניין חשוב לו ביותר והוא מחליט להביע אי-אמון או בניגוד לעמדת הסיעה או מרכז מפלגתו.
עו"ד גיא בוסי:
את הדברים האלה לא אני אומר, אפשר לנחש מי אומר אותם, אבל אני אגלה לכם.
עו"ד גיא בוסי:
אומר את זה אמנון רובינשטיין, פרופ' אמנון רובינשטיין.
עו"ד גיא בוסי:
אני, כמובן, אם לא אמרתי, אני ממשיך לצטט מאותו דיון שלא הוזכר בחוות הדעת: "נתאר לנו מקרה שבו חבר הכנסת לא יכול לקבל עמדת סיעה בעניין חשוב לו ביותר והוא מחליט להצביע אי-אמון או אמון בניגוד לעמדת סיעתו או מרכז מפלגתו, אבל הוא אומר: אני מוכן לשאת בעונש, בתוצאות של המעשה הזה.
עו"ד גיא בוסי:
אני אלך למרכז מפלגתי ואשכנע שלמרות הפרת המשמעת מגיע לי להיות חבר סיעה ומועמד בבחירות לכנסת הבאה".
עו"ד גיא בוסי:
ועכשיו שואל פרופ' רובינשטיין: "האם אני צריך לומר לו רק בגלל זה אתה יוצא באופן אוטומטי מסיעתך ולא תוכל להיות חבר כנסת בשום סיעה?
עו"ד גיא בוסי:
" ועכשיו הקאץ': "זה מרחיק לכת".
עו"ד גיא בוסי:
ולמה זה מרחיק לכת, רבותיי חברי הכנסת?
איתן גינזבורג:
כולנו במתח, למה זה מרחיק לכת?
עו"ד גיא בוסי:
לפעמים אני נוהג לנשום.
עו"ד גיא בוסי:
לפעמים.
עו"ד גיא בוסי:
"המקרים שאירעו כאן בשנה שעברה" – הוא מדבר על המקרים שהיו – "כולם, ללא יוצא מן הכלל, לא נעשו בגלל מצפונו".
עו"ד גיא בוסי:
זאת אומרת, כאשר המצפון מעורב, כמו במקרה שלפנינו – אני בעמוד 2176 – כמו המקרים שלפנינו, כאשר המצפון מעורב, אומר חבר הכנסת לשעבר רובינשטיין, זה סיפור אחר.
עו"ד גיא בוסי:
"אני רוצה למנוע מצב שחבר סיעה מקבל הבטחה לתפקיד שר, סגן שר או משוריין לו מקום בכנסת הבאה או בזאת שלאחריה" – מזכיר לכם, הגב' אילת שקד, כפי שנאמר היום בבוקר אצל אבי רצון, הוא אמר שמר נתניהו אמר לו שהיא ביקשה שריון לשתי כנסות.
עו"ד גיא בוסי:
אז בואו נשאל על מי צריך להכריז כפורשת – "או בזו שלאחר הכנסת הבאה והיו דברים מעולם".
עו"ד גיא בוסי:
הוא עשה את מה שאני חטאתי בו, אני לא רוצה להזכיר חבל בביתם של התלויים.
עו"ד גיא בוסי:
"לחבר כנסת כזה אני אומר אין מקומך בסיעה כזאת, אבל לא לחבר כנסת אחר".
עו"ד גיא בוסי:
אתם מבינים את הדיון?
עו"ד גיא בוסי:
חברי הכנסת, אני מבקש סליחה, אלה דברים חשובים.
איתן גינזבורג:
מנהל סיעה, זה מפריע.
עו"ד גיא בוסי:
אתם מבינים מה היה כאן?
עו"ד גיא בוסי:
העניין עצמו, זה שאנחנו מדברים עליו, נדון בדיוק וקבעו שהמקרים הללו אינם המקרים שבהם – אני אומר לכם שוב, חבר אחד, אז היה בשינוי, פרופ' רובינשטיין.
עו"ד גיא בוסי:
ואיזה דוגמה הוא הביא?
עו"ד גיא בוסי:
חבר הכנסת הנגבי, אני ממש אשמח אם תקשיב לדוגמה הזאת.
עו"ד גיא בוסי:
"כאשר חברת הכנסת גאולה כהן פרשה מסיעת הליכוד, היא עשתה זאת על רקע אידיאולוגי ומצפוני.
עו"ד גיא בוסי:
אי אפשר לומר שהיא עשתה זאת בשל מניע פסול".
עו"ד גיא בוסי:
אתם מבינים מה קורה כאן?
עו"ד גיא בוסי:
הרי יש לכם היסטוריה וההיסטוריה הזאת – יש חברת כנסת שפעלה בדיוק כך והנושא נדון באותו יום.
עו"ד גיא בוסי:
אני חוזר על הדברים שאני אומר, אנא מכם, תקשיבו: "כאשר חברת הכנסת גאולה כהן פרשה מסיעת הליכוד, היא עשתה זאת על רקע אידיאולוגי ומצפוני.
עו"ד גיא בוסי:
אי אפשר לומר שהיא עשתה זאת בשל מניע פסול.
עו"ד גיא בוסי:
האם יש להוציא אותה מהכנסת משום שהיא לא יכולה לחיות יותר בסיעת הליכוד"?
עו"ד גיא בוסי:
השאלה הזאת נשארת בצריך עיון.
עו"ד גיא בוסי:
אני אומר לכם, אם יטילו עליכם מורא בגלל האידיאולוגיה, זו תחילתו של מדרון חלקלק שסופו מי ישורנו.
עו"ד גיא בוסי:
השעיר לעזאזל שהעלינו לקורבן, מה שקורה איתו בסוף המדרון זה כלום לעומת מה שיקרה לכם, כי מרגע זה – בואו נודה על האמת, אנחנו כבר לא מפלגות דמוקרטיות בישראל.
עו"ד גיא בוסי:
אנחנו מפלגות של איש אחד והאיש הזה יכול לעשות מה שהוא רוצה בכוח פוליטי, לעבוד בניגוד למה - - -
יואב קיש:
זה מה שקורה בימינה, לא בקדימה.
עו"ד גיא בוסי:
האמת שההערה מעולה.
עו"ד גיא בוסי:
לפגוע במה שאתם חוקקתם.
עו"ד גיא בוסי:
מה שאתם חוקקתם.
עו"ד גיא בוסי:
הרי יש כאן נציגים מהליכוד, או לפחות מזכירת הליכוד הייתה שם, שמכירים את המקרה הזה עם גאולה כהן.
עו"ד גיא בוסי:
מישהו העלה על דעתו להגיד שהיא לא יכולה להתמודד בכנסת הבאה?
עו"ד גיא בוסי:
אם אני לא טועה, זה היה קשור לשלום עם מצרים או דברים כאלה.
עו"ד גיא בוסי:
יעלה על הדעת שהאידיאולוגיה שלה - - -
אורית סטרוק:
זה לא קשור לשלום עם מצרים, זה קשור לנסיגה מסיני.
עו"ד גיא בוסי:
אני מתנצל, לנסיגה.
עו"ד גיא בוסי:
אמרתי, הייתי ילד באותם ימים.
אורית סטרוק:
לכבודה של גאולה כהן.
עו"ד גיא בוסי:
לנסיגה מסיני.
עו"ד גיא בוסי:
עוד מעט אני אביא דוגמה ממפלגת העבודה, אבל תחשבו איזו דוגמה מעולה.
עו"ד גיא בוסי:
אני רוצה להביא דוגמאות מימין, משמאל, מן הגורן, ככול שיתיר לנו הזמן.
אורלי לוי אבקסיס:
רק תזכיר את מחיאות הכפיים שמרב מיכאלי קיבלה כשהיא התנהגה כפי שהיא התנהגה.
עו"ד גיא בוסי:
לא, לא, לא, חברת הכנסת אורלי לוי, את הורסת לי את הטיעון.
עו"ד גיא בוסי:
תני לי, הכול בסדר.
אורלי לוי אבקסיס:
איזה צביעות.
דוד אמסלם:
פשוט לא יאומן.
אורלי לוי אבקסיס:
מרב מיכאלי ברכה את רם שפע - - -
יצחק פינדרוס:
דודי, אתה זוכר את הדיון על יפעת שאשא ביטון?
יצחק פינדרוס:
אתה זוכר את הטלפונים של גדעון סער בדיון על יפעת שאשא ביטון?
אורלי לוי אבקסיס:
איפה מיכאלי?
עו"ד גיא בוסי:
טוב, אני רוצה להמשיך.
איתן גינזבורג:
חברי הכנסת, אנא שמרו על השקט, עו"ד בוסי מבקש להמשיך.
אורלי לוי אבקסיס:
אם היו עושים את תהליך ההדחה, אתה לא היית פה.
אורלי לוי אבקסיס:
היא הייתה שולחת אותך להצביע בעד תהליך הדחה.
אורלי לוי אבקסיס:
צביעות, צביעות של השמאל.
דוד אמסלם:
בכל הצבעה היא הצביעה נגד הממשלה.
אורלי לוי אבקסיס:
בניגוד לסיעה, להחלטות, ליושב-ראש, להכול.
אורלי לוי אבקסיס:
אז את מי אתם מייצגים?
איתן גינזבורג:
חברת הכנסת לוי אבקסיס, די.
איתן גינזבורג:
נו, בבקשה.
רם שפע:
אני מכבד אותך, ניתן לו להמשיך.
עו"ד גיא בוסי:
אני רוצה להמשיך.
איתן גינזבורג:
חברי הכנסת, תנו לעו"ד בוסי להמשיך.
יואב קיש:
בני בגין?
יואב קיש:
הוא הצביע נגד ולא הדיחו אותו.
דוד אמסלם:
הזזנו אותו מהוועדה, התלוננו.
איתן גינזבורג:
חבר הכנסת אמסלם, תן לו.
דוד אמסלם:
וכשהזזנו אותו לאיזה חודש, אמרו שאיימתי עליו - - -
איתן גינזבורג:
חבר הכנסת אמסלם, די, נו.
איתן גינזבורג:
חבר הכנסת אמסלם, למה אתה חייב להמשיך?
אבל זה חלק מהדיון, זה בסדר.
עו"ד גיא בוסי:
אחרי שהוא נתן לי את הדוגמה של חברת הכנסת גאולה כהן, אני מוסיף.
עו"ד גיא בוסי:
"אני רוצה להסביר, הרי אנחנו הולכים לחוק, שצריך להגיד את האמת אין לו מקביל בשום פרלמנט בעולם".
עו"ד גיא בוסי:
מי אמר את זה?
עו"ד גיא בוסי:
פרופ' אמנון רובינשטיין, שאני מעריך שהוא ב-top 5 של מביני משפט חוקתי בישראל, אני לא רוצה לפגוע באחרים.
עו"ד גיא בוסי:
הוא אומר לכם את זה.
עו"ד גיא בוסי:
ושוב, הדבר חסר בחוות הדעת שמונחת בפניכם ואתם עושים משהו שהוא בניגוד למה שאתם חוקקתם.
עו"ד גיא בוסי:
אני אומר את זה כבר בפעם השלישית, אני מנסה להציל אתכם מעצמכם.
עו"ד גיא בוסי:
אנא מכם, אתם פועלים בניגוד למסורת שלכם, בניגוד להיסטוריה שלכם.
יואב קיש:
זה החלטות של מליאת הכנסת.
עו"ד גיא בוסי:
לא ועדת הכנסת קיבלה את ההחלטה הזאת, לא ועדת חוקה, אלא מליאת הכנסת.
עו"ד גיא בוסי:
מליאת הכנסת אמרה שמקרה של פרישה אידיאולוגית בלא תמורה איננו המקרה.
עו"ד גיא בוסי:
הרי מלבד חרב מתהפכת, לא מעל ראשו של שיקלי, שיקלי הוא נפגע צד.
עו"ד גיא בוסי:
הרי חרב מתהפכת - - -
אורלי לוי אבקסיס:
על הבאים בתור.
עו"ד גיא בוסי:
הרי חרב מתהפכת היא מעל ראשכם.
עו"ד גיא בוסי:
איך אתם לא רואים את זה?
דוד אמסלם:
מי לא רואה?
עו"ד גיא בוסי:
אתה.
דוד אמסלם:
דבר איתם.
גילה גמליאל:
רם, אל תהפכו את שיקלי לתקדים, שלא יתהפך - - -
איתן גינזבורג:
חברי הכנסת, אנא אל תפריעו לו.
איתן גינזבורג:
זה מפריע לו.
איתן גינזבורג:
ההערות שלכם מפריעות לו.
איתן גינזבורג:
די, אל תפריעו לו.
רם אומר שאם עושים תרגילים כמו חניונים ודברים כאלה, חייבים להפריש אותם.
איתן גינזבורג:
חבר הכנסת יעקב אשר, תנו לו לסיים.
איתן גינזבורג:
הוא רוצה לסיים.
חניון זה לא נחשב?
ליל החניונים לא מחייב פרישה?
גילה גמליאל:
- - - שלא יפרישו אתכם.
דוד אמסלם:
רם שפע ביקש שיכירו לו בנעלי ספורט חדשים שהוא קנה בליל חניונים לגבי הסיפור של התקציב לבוחר.
דוד אמסלם:
איך פספסת - - -
רם שפע:
שמעתי, חילקתי קשב.
רם שפע:
אני מזמין אותך לרוץ איתי פעמיים-שלוש בשבועות.
עו"ד גיא בוסי:
אני חוזר.
עו"ד גיא בוסי:
אולי אני אשלים את הטיעון ואז תעלו את כל ההערות?
עו"ד גיא בוסי:
אתם תגידו הערות, אני אגיד כאן דברים מכעיסים.
יבגני סובה:
אדוני, אתה פונה לאנשים שהם לא חברי ועדה.
יבגני סובה:
זה הכי מצחיק בדיון הזה.
יבגני סובה:
אתה פונה אליהם כשהם לא - - -
דוד אמסלם:
חצי כנסת לא מיוצגת בוועדה.
יצחק פינדרוס:
רק חצי כנסת מיוצגת בוועדה, כי ככה אלקין החליט.
יצחק פינדרוס:
אני מעבד משפט שאתם מחבקים ואמרתם שזה לא חוקי.
איתן גינזבורג:
חברי הכנסת, אנא תאפשרו לעו"ד בוסי להמשיך בדברים.
עו"ד גיא בוסי:
חבר הכנסת סובה - - -
יבגני סובה:
מה לא נכון אמרתי - - -
איתן גינזבורג:
חבר הכנסת סובה, אני מבקש ממך לא להפריע.
דוד אמסלם:
חבר הכנסת סובה הביא היום - - -
איתן גינזבורג:
חבר הכנסת אמסלם, הוצאתי אותך, החזרתי אותך ואתה ממשיך.
יצחק פינדרוס:
תדע לך, כל פעם שהוא מוציא זה עוד - - -
יבגני סובה:
לכן נתתי לו שלוש דקות הפסקה מטכ"לית.
יבגני סובה:
ביקשת קצת לשתות, אז הינה.
עו"ד גיא בוסי:
מדהים.
עו"ד גיא בוסי:
לא יכולת - - -
דוד אמסלם:
אבל למה לו נתת?
דוד אמסלם:
אתה יודע כמה הוא הפריע?
איתן גינזבורג:
גם לך לא נתתי.
דוד אמסלם:
הוצאת אותי לשעה וחצי.
אורלי לוי אבקסיס:
כאילו לא עמדנו בפתח כמה פעמים להיכנס.
עו"ד גיא בוסי:
חבר הכנסת סובה, פשוט תודה רבה לך.
עו"ד גיא בוסי:
אם לא היית קיים, הייתי צריך להמציא אותך.
עו"ד גיא בוסי:
ועל זה בדיוק זועק הנביא.
יבגני סובה:
זה משפט של דוד ביטן, אני מבקש.
עו"ד גיא בוסי:
על זה בדיוק אני זועק מתחילת הדיון.
עו"ד גיא בוסי:
אני אפילו לא יודע – והיו"ר סירב לומר לי – מי הם המשתתפים בוועדה.
עו"ד גיא בוסי:
ביקשתי בהתחלה, אתה זוכר, אנא אמור לי – כטיעון מקדים – מי חברי הוועדה, אל מול מי אני מדבר.
עו"ד גיא בוסי:
הרי כשאני מכין את טיעוניי - - -
יצחק פינדרוס:
אל תדאג, החליפו את כולם.
עו"ד גיא בוסי:
כשאני מכין את טיעוניי מול בית משפט שלום או בית משפט מחוזי או אם אני מדבר בוועדת הכנסת או מול עמותה, הטיעון שלי הוא שונה.
יצחק פינדרוס:
החברים מימינה לא פה.
עו"ד גיא בוסי:
אתם מבינים את הפגיעה בזכות הטיעון?
עו"ד גיא בוסי:
ואני ממש מודה על השאלה הזאת, חבר הכנסת סובה.
עו"ד גיא בוסי:
אני לא יודע מול מי אני מדבר, אז אתה אומר לי, בצדק, אתה בכלל לא מדבר אל הרלוונטיים.
עו"ד גיא בוסי:
אז אנא מכם, תגידו לי מי.
לכן צריך להביא את זה למליאה.
משה אבוטבול:
הם מפחדים ולא באים.
משה אבוטבול:
מה אתה רוצה, שהם יבואו?
משה אבוטבול:
שלחו את מתן כהנא, הוא טייס.
איתן גינזבורג:
חברי הכנסת אמסלם, אבוטבול.
יבגני סובה:
אגב, עו"ד בוסי - - -
איתן גינזבורג:
לא, לא, לא, לא, חבר הכנסת סובה.
יבגני סובה:
אני רק אומר, בדרך כלל - - -
איתן גינזבורג:
אתה לא רק אומר, אתה לא בזכות דיבור.
יבגני סובה:
רק שנייה להגיד.
איתן גינזבורג:
לא שנייה ולא דקה.
משה אבוטבול:
גיא, תהפוך את ההר למישור.
עו"ד גיא בוסי:
"והיה העקוב למישור".
עו"ד גיא בוסי:
אני חוזר על מה שאמרתי קודם, כדי שנבין: "אני רוצה להסביר.
עו"ד גיא בוסי:
הרי אנחנו הולכים כאן לחוק, שצריך להגיד את האמת אין לו מקביל בשום פרלמנט בעולם.
עו"ד גיא בוסי:
לבושתנו, נאלצנו לקבל חוק כדי לענות על מצב בלתי אפשרי.
עו"ד גיא בוסי:
אני הבאתי את הדוגמה של חברת הכנסת גאולה כהן.
עו"ד גיא בוסי:
אני לא רוצה להעניש אותה, במובן שהיא לא יכולה להתמודד על זכותה לפני ציבור הבוחרים שלה כשהיא חברת כנסת.
עו"ד גיא בוסי:
להרחיק מעבר לזה נראה לי מסוכן.
עו"ד גיא בוסי:
תודה רבה".
עו"ד גיא בוסי:
אם אתם תחליטו להפריש את חבר הכנסת שיקלי, זה בדיוק המצב המסוכן שאתם מביאים.
עו"ד גיא בוסי:
התקדים הזה, שאדם אידיאולוגי, אדם שלא קיבל תמורה, שכל מה שהוא עושה זה רק לסבול - - -
שסירב לתמורה.
סירב לתמורה.
דוד אמסלם:
דרך אגב, מהיום - - -
משה טור פז:
למה, הצעת לו משהו, יעקב?
יואב קיש:
אתם הצעתם לו ועד היום אתם מציעים לו.
קינלי, אתה מת מקנאה.
אתה מת מקנאה שלך לא הציעו.
יצחק פינדרוס:
אתם כל היום מציעים שוחד.
יצחק פינדרוס:
אתם הצעתם.
מה אתה מקנא, משה?
דוד אמסלם:
דרך אגב, אם הוא מסכים, תעשו אותו שר הביטחון.
משה אבוטבול:
אבל כמה שמציעים, לא רוצים מכם סחורה.
יצחק פינדרוס:
איזה שר הציעו - - -
יבגני סובה:
שר המכינות ניתן.
דוד אמסלם:
דרך אגב, הוא גם יחליט - - -
דוד אמסלם:
כל הזמן יש הצעות מצדכם ואנחנו מסרבים.
יצחק פינדרוס:
שר החוץ צריך להימלט - - - כשיש בעיה איתו בהצבעות.
איתן גינזבורג:
עו"ד בוסי, אנא תשלים את הטיעונים.
עו"ד גיא בוסי:
אדוני, אני כמובן אמשיך, אני הולך לצטט, אבל אני רוצה להזכיר שני דברים: אני מזכיר לאדוני את העניין של אורך הישיבה בתקופת הפגרה ואני ממש מבקש מאדוני הפסקה.
עו"ד גיא בוסי:
אני זקוק ללכת לשירותים.
אורלי לוי אבקסיס:
היושב-ראש בעצמו לקח הפסקה.
איתן גינזבורג:
אנחנו יוצאים להפסקה עד 13:50.
איתן גינזבורג:
אני מבקש לחדש את הישיבה.
איתן גינזבורג:
חבר הכנסת קיש, אנא בבקשה, תפוס את מקומך.
איתן גינזבורג:
חברי הכנסת ואורחים, אנא שבו, בבקשה.
איתן גינזבורג:
חברי הכנסת, אני מחדש את הדיון.
איתן גינזבורג:
עו"ד בוסי, אתה טוען כבר יותר משעה וחצי - - -
אורלי לוי אבקסיס:
אבל זה לא כלול לו בזמן.
איתן גינזבורג:
אני מבקש מכם לא להפריע לי.
דוד אמסלם:
ועוד מדובר בהדחה.
דוד אמסלם:
עשיתי פה דיונים במשך שלושה ימים.
איתן גינזבורג:
אני מבקש ממך לסכם את הטיעונים המקדמיים שלך בשעה וחצי הקרובות ואז אני אתן לחבר הכנסת שיקלי לומר את דבריו לוועדה, על מנת שחברי הכנסת יוכלו להתחיל להתייחס לדברים שהועלו.
איתן גינזבורג:
כמובן שבסוף הדיון תהיה לכם גם את זכות התגובה לדברים.
רם שפע:
למה, בדיונים בכנסת אתה לא קובע שעות?
דוד אמסלם:
שישה מנדטים יקבעו ל-30 מנדטים מה לעשות פה?
עו"ד גיא בוסי:
אני רוצה להשיב ליושב-ראש.
עו"ד גיא בוסי:
בשום פנים ואופן לא.
עו"ד גיא בוסי:
אין סיכוי.
עו"ד גיא בוסי:
מה שעשה אדוני כרגע זו פגיעה יסודית בזכות הטיעון.
עו"ד גיא בוסי:
הרי לפני פחות מחמש דקות ציטטתי את רוחבה של זכות הטיעון כפונקציה של הסנקציה.
עו"ד גיא בוסי:
אדוני, "כורה בור בו יפול וגולל אבן אליו תשוב".
עו"ד גיא בוסי:
אני פניתי אליך וביקשתי עוד כמה דיונים ואתה סירבת.
דוד אמסלם:
דבר איתו, בוסי - - -
עו"ד גיא בוסי:
די להפריע.
עו"ד גיא בוסי:
בבקשה, אדוני, מפאת כבודך.
עו"ד גיא בוסי:
זה בלתי אפשרי.
עו"ד גיא בוסי:
אחרי שאני מצטט פסקי דין על ועדות של הכנסת שקובעות את גובה זכות הטיעון, בכלל זה כשפוגעים – כמו בפסק דין טרנר – בלתי אפשרי שאדוני יסרס את זכות הטיעון של חבר הכנסת שיקלי.
עו"ד גיא בוסי:
בלתי אפשרי.
עו"ד גיא בוסי:
אני מבקש שאדוני יחזור מהדברים וייתן לי להשלים זכות טיעון ארוכה.
עו"ד גיא בוסי:
שיהיה ברור, אני אפילו לא בפתיח של ההקדמה.
רם שפע:
אתה מתייחס אלינו ברצינות?
עו"ד גיא בוסי:
אני מבקש להשלים את הטיעון שלי.
רם שפע:
אתם יודעים שהטיעונים לא ענייניים.
משה אבוטבול:
אתם מדברים על שיקלי?
משה אבוטבול:
רם, מה לא ענייני במה שהוא אמר?
דוד אמסלם:
אנחנו הודענו בבית שחוזרים ביום חמישי.
דוד אמסלם:
אתה יכול לדבר כמה שאתה רוצה, הכול בסדר.
קריאה:
כל טיעון שנאמר פה ענייני.
עו"ד גיא בוסי:
לא להאמין שהתבקשתי לקצר את הטיעון.
איתן גינזבורג:
לא ביקשתי לקצר את הטיעון, ביקשתי שתתכנס ללוחות זמנים.
עו"ד גיא בוסי:
קודם כול, אני רוצה להגיד שני דברים: ביקשתי בראשית הדיון לדעת כמה זמן יימשך הדיון.
עו"ד גיא בוסי:
כולם זוכרים שזו הייתה השאלה השלישית ששאלתי.
עו"ד גיא בוסי:
אדוני לא השיב לי.
עו"ד גיא בוסי:
הוא לא יכול אחרי שלוש שעות - - -
איתן גינזבורג:
הוא יכול.
עו"ד גיא בוסי:
כמובן.
עו"ד גיא בוסי:
איך אמרת לאחרים?
עו"ד גיא בוסי:
"תנו לו לדבר".
עו"ד גיא בוסי:
אז אולי אדוני ייתן לי לדבר ואחר כך ישיב?
עו"ד גיא בוסי:
אני אסיים את הטיעון שלי.
עו"ד גיא בוסי:
בלתי אפשרי, לא מתקבל על הדעת וגם לפי דעתי מוכיח שיקולים זרים, או לכאורה מוכיח שיקולים זרים, שאחרי הארבע שעות פתע פתאום תגיד לי להפסיק את דבריי?
עו"ד גיא בוסי:
לו היית אומר לי בראשית הדרך שהדיון יימשך עשר דקות או ארבע שעות, הייתי מכין את תלמודי כמו שצריך.
עו"ד גיא בוסי:
אבל עכשיו, באמצע, למנוע את זה ממני?
עו"ד גיא בוסי:
אני רוצה להבהיר שאני אפילו לא קרוב לסיום הפתיח של החלק המקדמי.
רם שפע:
ההקדמה של הפתיח.
זאב בנימין בגין:
של המבוא של ההקדמה, של הפתיח.
רם שפע:
אבל קודם אמרת שהוא אמר לך שזה יהיה יום אחד, נכון?
שלמה קרעי:
עוד היום גדול, רם.
דוד אמסלם:
כידוע לך, יום זה 24 שעות או שאצלכם זה בערך שעתיים.
אורלי לוי אבקסיס:
רם, כחבר מפלגת העבודה שותק בדיון הזה - - -
יצחק פינדרוס:
לימינה לקח עשרה חודשים להגיע לוועדה - - -
יצחק פינדרוס:
לימינה לקח עשרה חודשים ואתה רוצה עוד היום.
רם שפע:
הרי אתם מתכוונים להצביע נגד בכל מקרה, לכן לא מעניין אתכם לשמוע את הטיעונים.
יצחק פינדרוס:
עשרה חודשים – כנראה שיש פה אינטרס אחר.
יצחק פינדרוס:
תגלו מהו.
משה אבוטבול:
תראה מה זה, בנט חיבר ספר על המגפה, פינדרוס חיבר ספר על המצב.
איתן גינזבורג:
חבר הכנסת פינדרוס, תודה.
איתן גינזבורג:
אבוטבול, תודה.
משה אבוטבול:
גם זה סוג של מגיפה.
משה אבוטבול:
סליחה, נפלט לי.
גיא בוסי:
אדוני, אני רוצה לציין שנדמה שחבר הכנסת רם שפע עושה כל מה שהוא יכול כדי לסיים את הדיון בוועדה.
איתן גינזבורג:
טוב, אבל לא הוא מנהל את הדיון, אני מנהל את הדיון.
גיא בוסי:
הוא מגדיר שהדיון יהיה רק פעם אחת - - -
איתן גינזבורג:
אני מנהל את הדיון.
גיא בוסי:
אז אני מבקש שתעיר לו.
רם שפע:
אני רק אמרתי שאתה אמרת את זה, עורך הדין בוסי.
איתן גינזבורג:
בסדר, בבקשה.
אורלי לוי אבקסיס:
איפה מרב מיכאלי, שבעצמה הייתה מורדת במפלגת העבודה, ביושב-ראש שלה ובהחלטות של הסיעה.
יצחק פינדרוס:
גם זה לא תקין, שאתם אומרים שזה יום.
יצחק פינדרוס:
זה גם לא תקין.
יצחק פינדרוס:
מה זה יום אחד?
אורלי לוי אבקסיס:
שולחת אותך להיות - - -
דוד אמסלם:
איפה זה כתוב יום אחד, איתן?
דוד אמסלם:
אתם רוצים להדיח חבר, קולגה פה, יום אחד?
דוד אמסלם:
אתה לא מתבייש?
אורלי לוי אבקסיס:
זכות יסוד בסיסית – לבחור ולהיבחר.
דוד אמסלם:
רק על חוק ההאזנה בכפייה אני ניהלתי פה שלושה ימים או ארבעה ימים דיונים מהבוקר עד הלילה.
דוד אמסלם:
שבוע שלם.
גיא בוסי:
אני חושב שחבר כנסת שמבקש לסיים את הדיון כמה שיותר מהר מראה את דעתו מראש.
גיא בוסי:
אז אני ממשיך.
גיא בוסי:
אחרי שציטטתי מהדיון, אני רוצה לעבור לציטוט נוסף, הפעם מהליכוד.
גיא בוסי:
אני קורא: "לא יעלה על הדעת שהחוק יעניש אדם על שוחד או כל דבר אחר, הדבר פשוט בלתי אפשרי".
גיא בוסי:
אני רוצה לצטט בעיקר לחבר הכנסת רם שפע, כי הדבר קשור למפלגת העבודה.
גיא בוסי:
אני ממש מבקש, אם תוכל להקשיב.
גיא בוסי:
אני מצטט: "נקודה שלישית: זה באמת לא בסדר שמפרים את החלטות הסיעה, אבל נניח שחבר מפלגת העבודה שגר בקיבוץ בבקעת הירדן הלך בזמן מערכת הבחירות בין הקיבוצים והמושבים בבקעת הירדן ואמר לחברים שם: ראו ידידיי, אני מבקש שתצביעו בעדי ובעד מפלגתי, כי במצע חרתנו על דגלנו שלעת שלום בקעת הירדן היא חלק ממדינת ישראל.
גיא בוסי:
והנה, במהלך הדיונים המדיניים סיעת הליכוד והממשלה – ממשלת הליכוד – דוחות הצעת שלום של חוסיין" – חוסיין היה אז מלך ירדן – "כוללת ויתור על בקעת הירדן" – ועכשיו הקץ', חברים – "וסיעת המערך מגיעה למסקנה שיש לה אולי אפשרות להפיל את הממשלה ולהביע בה אי-אמון בעניין זה.
גיא בוסי:
המצפון של מי עדיף באותו רגע, של רוב סיעת המערך שרוצה לנצל קוניוקטורה של חלק שמאמין או לא מאמין אידיאולוגית בצעד הזה או של אותו חבר כנסת בודד שהלך ביישובי הבקעה ואמר:
גיא בוסי:
אני מבקש מנדט שיינתן לי ולמפלגתי, בתנאי שאני אוכל להגשים את המצע כמו שהוא?
גיא בוסי:
" עכשיו אני אומר, תגידו לי, הדברים האלה לא נכתבו כאן?
גיא בוסי:
מגיש הבקשה לא הלך להתיישבות הצעירה יום-יום שעה-שעה ואמר להם, יחד עם חבר הכנסת שיקלי: אני מבטיח לכם שההתיישבות הצעירה, זה מה שאני אעשה.
יואב קיש:
דבר ראשון, כשאני אקים את הממשלה.
שלמה קרעי:
ביום הראשון.
משה אבוטבול:
בסוף חישמל אותם עם חוק החשמל.
איתן גינזבורג:
אל תפריעו לו.
גיא בוסי:
אני יודע את כל מה שהם אומרים.
משה אבוטבול:
איזה צביעות ורמאות.
שלמה קרעי:
אבוטבול, היית חסר כל הבוקר.
משה אבוטבול:
אני משלים.
גיא בוסי:
הוא נותן תשובה למצב הזה, והוא אומר: "תנו לאותו חבר כנסת לפחות להצביע על פי צו מצפונו, ואם הוא מצביע על פי השקפתו והכרתו מבלי לקבל תמורה, אל תראו בזה נורמה פסולה ואל תהפכו אותו לעבריין.
גיא בוסי:
הוא בסך הכול הצביע כפי שכל איש מצפון נדרש להצביע.
גיא בוסי:
" ואני אומר לכם, זה בדיוק המקרה שנמצא כאן.
גיא בוסי:
כנראה בשגגה, הדבר הזה לא הוצג בפניכם, אבל תגידו לי: זה לא המקרה?
גיא בוסי:
זה לא המקרה?
גיא בוסי:
בואו נשים בצד את ההתיישבות הצעירה, אין הבטחות אחרות שחבר הכנסת שיקלי תקע כף לאנשים ואמר: תצביעו לי כי יהיה א', ב', ג', ד'?
גיא בוסי:
אז עכשיו דורשים ממנו הר כגיגית, להצביע בניגוד לצו מצפונו?
גיא בוסי:
הדבר הזה כבר בא בפניכם ואתם החלטתם לא להתיר את זה.
גיא בוסי:
מה שמנסה לעשות כאן הוועדה זה לעשות חקיקה שיפוטית בהיפוך הגלגל.
גיא בוסי:
אנחנו מדברים על משהו שקרה ב-1991, משהו ששתי ועדות של הכנסת חברו יחד כדי להוציא החלטה מתחת ידן והן העבירו את זה למליאה.
גיא בוסי:
מה שאני מצטט כאן הוא מהמליאה, הוא לא מאותה ועדה.
גיא בוסי:
מי שפורש מבלי לקבל תמורה על פי צו מצפונו – אתם קבעתם שאיננו יכול להיות מוגדר כפורש.
גיא בוסי:
אין באיזו מילה "לרבות" או חוות דעת של יועץ משפטי כזה או אחר כדי לשנות את זה.
גיא בוסי:
אני מבקש שתבחנו איפה כדבר הזה כתוב בחוות הדעת שניתנה לכם.
גיא בוסי:
עכשיו אני מצטט מאוריאל לין, יו"ר ועדת חוק, חוקה ומשפט, במליאת הכנסת.
גיא בוסי:
אני חוזר: מה שאני אומר עכשיו איננו בוועדת חוק, חוקה ומשפט אלא במליאת הכנסת.
גיא בוסי:
לאלה שזה מקרוב באו אזכיר: חילוקי הדעות היו דרמטיים ולכן החליטו במקרה הזה להעביר את ההכרעה למליאת הכנסת.
גיא בוסי:
זה מה שאומר אוריאל לין במליאת הכנסת: "הוחלט לאפשר לחבר הכנסת, במקרים חריגים ביותר, מסיבות מצפוניות, לפרוש מסיעתו.
גיא בוסי:
מצב כזה הוא אפשרי, ובתנאי שהחוק קובע שאם הוא יעשה את זה, זה יהיה רק מסיבות מצפוניות.
גיא בוסי:
תיתכן פרישה מטעמים אידיאולוגיים".
גיא בוסי:
אם זה מה שקבעתם, איך אפשר בכלל להגיש בקשת פרישה נגד חבר הכנסת שיקלי?
גיא בוסי:
הרי זו איננה מעילה באמון, זה איננו כלנטריזם, זה ההיפך מזה.
גיא בוסי:
אם יש משהו שהוועדה הזו צריכה לעשות, זה לתת פרס לחבר הכנסת שעומד על הבסיס האידיאולוגי שלו, כזה שאיננו משקר לבוחרים שלו.
גיא בוסי:
אם תפרישו את חבר הכנסת שיקלי, אתם מרגע זה אומרים: דעו לכם, האמת היא בגדר המלצה.
גיא בוסי:
אתם לא יכולים להבטיח, כל הבטחה שלכם תהא מן הפה ולחוץ.
גיא בוסי:
אנא מכם, אל תעשו את זה, לא כי אני אומר אלא כי אתם אמרתם, כי אתם אמרתם את זה במליאת הכנסת.
גיא בוסי:
לא הבאתי אנשים סתם, הבאתי אורקולים של הבית הזה – פרופ' רובינשטיין, פרופ' לין – אנשים שאומרים: טרם שקבענו ישבנו על המדוכה והפכנו בה והפכנו בה וזו המסקנה שהגענו אליה.
גיא בוסי:
כל מה שקורה כאן הוא בניגוד גמור ומפורש לדין, הוא בניגוד גמור ומפורש לחקיקה שלכם, הוא בניגוד גמור ומפורש לכל מה שרציתם להשיג.
גיא בוסי:
פרישה איננה סנקציה, פרישה איננה כלי בתחמושת של מי שרוצה לפגוע בחבר כנסת.
גיא בוסי:
יושב-ראש סיעה איננו יכול לפגוע בחבר כנסת רק כי הוא מבקש לפרוש מבחינה אידיאולוגית.
גיא בוסי:
זה אסור בתכלית האיסור.
גיא בוסי:
כדי להבין שהדבר הזה עלה בצורה ברורה בוועדת הכנסת, אני רוצה לקרוא את ההצבעה.
גיא בוסי:
כדי שנבין, אני רוצה להיכנס למקור.
שלמה קרעי:
עורך דין בוסי, אני מציע שתשתוק כמה שניות כדי לקבל מחדש את תשומת הלב של חברי הוועדה, מפני שכולם לא מקשיבים לך.
איתן גינזבורג:
רואה חשבון חבר הכנסת קרעי, אנא - - -
שלמה קרעי:
טופורובסקי עם אוזנייה בכלל, מקשיב בטח לאום כולתום או משהו.
איתן גינזבורג:
חבר הכנסת קרעי, אל תפריע לעורך דין בוסי.
גיא בוסי:
האמת היא שאני מצטט כאן את חבר הכנסת הנגבי, שנימק את הגרסה, אבל הוא יצא.
זכין לאדם שלא בפניו.
גיא בוסי:
הוא בא לנמק את הגרסה, והוא אומר ככה: "יש כאן שתי הצעות.
גיא בוסי:
יש הצעה שאומרת: אם הגענו למצב זה, אני רואה את חבר הכנסת הזה כפורש".
גיא בוסי:
הצבעת – אתה פורש.
גיא בוסי:
"גרסה ב', שהיא אומרת:
גיא בוסי:
אנחנו בוחנים לא את ההצבעה אלא את התמורה.
גיא בוסי:
" ומה המבחן?
גיא בוסי:
מבחן ההצבעה זה מבחן התמורה.
גיא בוסי:
עכשיו צריך להבין, מה שנעשה כאן עם המילה "לרבות" בתמורה – הם לקחו את ה"לרבות" וביטלו את התמורה.
גיא בוסי:
אמרו: גם אם הוא לא מצביע בשם סיעתו אין-ספור פעמים – כמובן שהטענה שהוא לא הצביע 700 פעמים היא פשוט לא אמירת אמת ברמה ברורה, ואיל ינון כבר אמר את זה.
גיא בוסי:
לא ניתן לראות בהצבעות על תקציב כתקציב אחד, קצצו 600 הצבעות ממה שנטען בפניכם.
גיא בוסי:
אבל כמובן, אפשר להגיד הכול.
גיא בוסי:
הרי עוד אטען לגופו של עניין מאוחר יותר, אז אעלה את זה.
אורלי לוי אבקסיס:
תצטט את השופט גולדברג.
גיא בוסי:
כן, ציטטתי.
גיא בוסי:
את לא היית.
גיא בוסי:
השופט טרנר, ציטטתי, תודה.
אל תגיד לי שאתה לא משתכנע לאט-לאט.
אל תגיד לי שלא.
רם שפע:
אני מקשיב.
אתה פתוח, בנפש חפצה.
שמתי לב לזה מההתחלה.
רם שפע:
אני פתוח תמיד, אתה מכיר אותי.
גיא בוסי:
אני רוצה לעבור להצבעה, כדי שיהיה לנו ברור שהתבצעה כאן הצבעה על גרסה א' ועל גרסה ב'.
גיא בוסי:
לפני כן אני רוצה לצטט את צחי הנגבי – רציתי למשוך קצת שיגיע, אבל הוא לא כאן.
גיא בוסי:
"אדוני היושב-ראש, כנסת נכבדה, לחוק שהוא היום על ידי יושב-ראש ועדת החוקה, חוק ומשפט חבר הכנסת אוריאל לין יש מטרה ברורה, פשוטה וחד-משמעית – להקנות לאזרח הבוחר את נציגיו לארבע שנים.
גיא בוסי:
למנוע מחברי הכנסת להעביר את תמיכתם אל סיעה אחרת".
גיא בוסי:
כמובן, הוא מדבר על תמורה.
גיא בוסי:
ואחרי שהוא מציג את הגרסה שלו מתבצעת הצבעה.
גיא בוסי:
אני מפנה אתכם לעמוד 2179.
גיא בוסי:
"חברי הכנסת, נצביע ידנית".
גיא בוסי:
דרך אגב, הצביעו ידנית כי המחשב לא עבד באותו יום לא כי היו חייבים להצביע ידנית.
גיא בוסי:
"חברי הכנסת, נצביע ידנית.
גיא בוסי:
ראשית, מי בעד גרסה א'?
גיא בוסי:
נא ירים את ידו.
גיא בוסי:
מי בעד גרסה ב'? נא ירים את ידו.
גיא בוסי:
בעד גרסה א' – מיעוט; בעד גרסה ב' – רוב.
גיא בוסי:
"
יואב קיש:
4:80.
גיא בוסי:
כן.
גיא בוסי:
צריך להודות, התוצאה אמנם לא כתובה אבל היא הייתה כאילו שמו את מייק טייסון ואמא תרזה באותה זירה; התוצאה הייתה ברצלונה נגד הפועל מרמורק – בלי לפגוע בפועל מרמורק.
יבגני סובה:
פגעת.
גיא בוסי:
אני מתנצל.
אורלי לוי אבקסיס:
כדורסל מול כדורגל.